Tillin n waṭas n tutlayin deg yiwet n tmurt igellu-d s umennuɣ amutlay, yal yiwet tekkat iwakken ad tesɛu amkan-is d uẓayar yelhan d wazal meqqren, maca adabu d netta i yessalayen ne i yessaɣlayen tutlayt deg tmurt, d netta i yettaken iẓuyar i yal tutlayt akken i as-yehwa. Adabu ireffed yesrusu tutlayin s tsertit tamutlayt ara yextir akken ad yesseddu tutlayin yellan di tmurt-is.